L 258/162
DA
Den Europæiske Unions Tidende
5.10.2022
80.
glæder sig over, at EU-Udenrigstjenesten efter Det Forenede Kongeriges udtræden af Unionen den 31. januar 2020 endelig oprettede en EU-delegation i London og en afdeling for Det Forenede Kongerige i hovedkvarterets struktur; beklager imidlertid forsinkelsen i tildelingen af diplomatstatus til Parlamentets personale, der arbejder ved forbindel­ seskontoret i London, og EU-Udenrigstjenestens oprindelige afvisning af at finde en tilfredsstillende løsning på dette problem; forstår, at aftalen om oprettelse erstatter eventuelle midlertidige bestemmelser og sikrer, at delegationen i London, dens personale og ejendom nyder samme privilegier og immuniteter som dem, der er omhandlet i Wienerkonventionen, på samme måde som de øvrige 144 delegationer og kontorer; beklager, at EU-Udenrigs­ tjenesten forhandlede udkastet til oprettelsesaftale med de britiske myndigheder uden høring af Parlamentet; understreger, at fremsendelse af regelmæssige opdateringer til Parlamentet i stedet for en ordentlig høring af Parlamentet ikke opfylder EU-Udenrigstjenestens forpligtelse til »passende støtte og samarbejde« som fastsat i artikel 3, stk.
4, i afgørelsen om oprettelse af EU-Udenrigstjenesten; bemærker, at næsten 40 stillinger (herunder udsendte og lokalt ansatte) ud af de i alt 43 ledige stillinger var besat ved udgangen af 2020; er klar over, at delegationen har til huse i den ejendom, som EU ejer, og som tidligere blev anvendt af Kommissionens repræsentation og Europa-Parlamentets forbindelseskontor (EPLO);
81.
glæder sig over samarbejdet i 2020 mellem EU-Udenrigstjenesten og Parlamentet om en vellykket ajourføring af den praktiske ordning fra 2015 om udveksling af specifikke politiske rapporter fra EU-delegationer med udvalgte medlemmer af Europa-Parlamentet, som vil muliggøre elektronisk fremsendelse af dokumenter;
82.
beklager tidligere tilfælde af lækage til pressen af fortrolige rapporter om valgobservationsmissioner og glæder sig over de løsninger, der er fundet mellem Parlamentet og EU-Udenrigstjenesten med hensyn til fremsendelse af sagsakter; udtrykker tillid til, at EU-Udenrigstjenesten fortsat vil fremme den regelmæssige udveksling af synspunkter mellem chefobservatørerne og vicechefobservatørerne og MEP'erne før, under og efter en valgobserva­ tionsmission;
83.
glæder sig over, at EU-Udenrigstjenesten i 2020 indgik en serviceleveranceaftale (SLA) med Den Europæiske Investeringsbank om samlokalisering af sine medarbejdere i delegationernes lokaler på verdensplan; er klar over, at der i 2020 blev forhandlet yderligere SLA'er med både Den Europæiske Centralbank og Det Europæiske Agentur for Grænse- og Kystbevogtning (Frontex) for at dele kontorlokaler og tilknyttede tjenester;
84.
roser den intense koordinering og udveksling, der fandt sted under covid-19-pandemien med de menneskelige ressourcer i medlemsstaternes udenrigsministerier og FN med henblik på at udveksle synspunkter og bedste praksis om særlige arbejdsordninger, og roser også EU-Udenrigstjenestens deltagelse i ugentlige interinstitutionelle møder, hvor alle EU-institutioner og -agenturer regelmæssigt ajourførte deres foranstaltninger og delte den praksis, der blev gennemført som følge af covid-19-pandemien;
Covid-19-pandemien 85.
forstår, at covid-19-pandemien førte til en særlig situation for hele EU-Udenrigstjenesten og i høj grad påvirkede driften af hovedkvarteret og delegationerne; understreger, at EU-Udenrigstjenesten var i stand til at sikre forretnings­ kontinuitet og forsvarlig økonomisk forvaltning af sine operationer uden at opleve væsentlige problemer i denne bestemte periode; glæder sig over, at EU-Udenrigstjenesten i begyndelsen af marts 2020 oprettede et centralt krisecenter med ansvar for at vurdere den seneste udvikling, koordinere kommunikation og tiltag og støtte delegationerne; fremhæver, at det centrale krisecenter var afgørende for en effektiv styring af krisen;
86.
bemærker, at EU-Udenrigstjenesten i forbindelse med vedtagelsen af covid-19-foranstaltninger primært tilpassede sig Belgiens officielle retningslinjer for sit hovedkvarter, mens delegationerne blev pålagt at følge værtslandenes gældende regler, men også fulgte hovedkvarterets praksis med generelt telearbejde på tjenestestedet kombineret med en reduceret fysisk tilstedeværelse i bygningerne;
87.
støtter de yderligere foranstaltninger, der blev gennemført i en række lande for at mindske de helbredsmæssige risici for medarbejdere, fordi sundhedssystemerne blev anset for at være skrøbelige; fremhæver, at EU-Udenrigstjenesten sendte vacciner til de 72 delegationer, der anmodede om støtte, som blev ydet til omkring 4 000 personer, herunder udsendt personale i delegationerne, deres familiemedlemmer og lokale agenter; påpeger, at alle medarbejdere i hovedkvarteret fik stillet en bærbar computer til rådighed, og at over 5 000 computere blev sendt til delegationerne